1997D0556 — SL — 02.08.2001 — 001.001

Ta dokument je mišljen zgolj kot dokumentacijsko orodje in institucije za njegovo vsebino ne prevzemajo nobene odgovornosti

►B ODLOČBA KOMISIJE z dne 14. julija 1997 o postopkih potrjevanja skladnosti gradbenih proizvodov v skladu s členom 20(2) Direktive Sveta 89/106/EGS v zvezi z zunanjimi toplotnoizolacijskimi sestavljenimi sistemi/sklopi z ometom (Besedilo velja za EGP) (97/556/ES) (UL L 229, 20.8.1997, p.14)

spremenjena z:









▼B

ODLOČBA KOMISIJE

z dne 14. julija 1997

o postopkih potrjevanja skladnosti gradbenih proizvodov v skladu s členom 20(2) Direktive Sveta 89/106/EGS v zvezi z zunanjimi toplotnoizolacijskimi sestavljenimi sistemi/sklopi z ometom

(Besedilo velja za EGP)

(97/556/ES)







KOMISIJA EVROPSKIH SKUPNOSTI JE ob upoštevanju Pogodbe o ustanovitvi Evropskih skupnosti, ob upoštevanju Direktive Sveta 89/106/EGS z dne 21. decembra 1988 o približevanju zakonov in drugih predpisov držav članic, ki se nanašajo na gradbene proizvode ( 1 ), spremenjene z Direktivo Sveta 93/68/EGS ( 2 ), in zlasti člena 13 (4) direktive, ker mora Komisija med dvema postopkoma za potrjevanje skladnosti proizvoda po členu 13(3) Direktive Sveta 89/106/EGS izbrati „najmanj zahteven postopek, ki je skladen z varnostnimi zahtevami“; ker to pomeni, da je treba odločiti, ali je za nek proizvod ali družino proizvodov obstoj sistema kontrole proizvodnje, za katerega je odgovoren proizvajalec, potreben in zadosten pogoj za potrditev skladnosti ali pa je zaradi izpolnjevanja meril iz člena 13(4) treba vključiti priglašen certifikacijski organ; ker člen 13(4) zahteva, da mora biti tako določen postopek naveden v mandatih in v tehničnih specifikacijah; ker je zato zaželena opredelitev koncepta proizvodov ali družine proizvodov, kakršen je uporabljen v mandatih in tehničnih specifikacijah; ker sta postopka iz člena 13(3), podrobno opisana v Prilogi III k Direktivi 89/106/EGS; ker je treba zato za vsak proizvod ali družino proizvodov jasno opredeliti metode za izvajanje teh dveh postopkov s sklicevanjem na Prilogo III, saj ta daje nekaterim sistemom prednost; ker je postopek iz točke (a) člena 13(3) v skladu s sistemi, določenimi v prvi možnosti, brez stalnega nadzora, in v drugi in tretji možnosti točke (ii) oddelka 2 Priloge III, in ker je postopek iz točke (b) člena 13(3) v skladu s sistemi, določenimi v točki (i) oddelka 2 Priloge III in v prvi možnosti, s stalnim nadzorom, točke (ii) oddelka 2 Priloge III; ker so ukrepi, predvideni s to odločbo, v skladu z mnenjem Stalnega odbora za gradbeništvo, SPREJELA NASLEDNJO ODLOČBO:







Člen 1

Skladnost proizvodov, navedenih v Prilogi I, se potrjuje po postopku, po katerem je, poleg sistema kontrole proizvodnje, ki jo izvaja proizvajalec, v ocenjevanje in nadzor kontrole proizvodnje ali proizvoda samega vključen tudi priglašen certifikacijski organ.

Člen 2

Postopek potrjevanja skladnosti proizvodov, določen v Prilogi II, se navede v mandatih smernic za evropska tehnična soglasja.

Člen 3

Ta odločba je naslovljena na države članice.









PRILOGA I

Zunanji toplotnoizolacijski sestavljeni sistemi/sklopi z ometom, pri katerih se uporabljajo proizvodi, razvrščeni glede na požarne lastnosti v razrede ►M1 A1 ( 3 ), A2 (3) , B (3) , C (3) , D, E, (A1 do E) ( 4 ), F ◄ , namenjeni za vgradnjo na zunanje zidove, za katere veljajo predpisi o požarni varnosti, in zunanji toplotnoizolacijski sestavljeni sistemi/sklopi z ometom, namenjeni za vgradnjo na zunanje zidove, za katere ne veljajo predpisi o požarni varnosti.

Zunanji toplotnoizolacijski sestavljeni sistemi/sklopi z ometom, pri katerih se uporabljajo proizvodi, razvrščeni glede na požarne lastnosti v razrede ►M1 A1 ( 5 ), A2 (5) , B (5) , C (5) ◄ , namenjeni za vgradnjo na zunanje zidove, za katere veljajo predpisi o požarni varnosti.









PRILOGA II

DRUŽINA PROIZVODOV

ZUNANJI TOPLOTNOIZOLACIJSKI SESTAVLJENI SISTEMI/SKLOPI Z OMETOM (1/1)

Sistemi potrjevanja skladnosti

Za spodaj naveden(-e) proizvod(-e) in predvideno uporabo mora Evropska organizacija za tehnična soglasja (EOTA) opredeliti naslednji(-e) sistem(-e) potrjevanja skladnosti v ustrezni smernici za evropsko tehnično soglasje:







Proizvod(-i) Predvidena uporaba Raven(-i) ali razred(-i) (požarna odpornost) Sistem(-i) potrjevanja skladnosti Zunanji toplotnoizolacijski sestavljeni sistemi/sklopi z ometom, s predvideno vgradnjo proizvodov (ETICS) za zunanje zidove, za katere veljajo predpisi o požarni varnosti ►M1 A1 (1), A2 (1), B (1), C (1) ◄ 1 ►M1 A1 (2), A2 (2), B (2), C (2), D, E, (A1 do E) (3), F ◄ 2+ za zunanje zidove, za katere ne veljajo predpisi o požarni varnosti Katerakoli/katerikoli 2+ (1) ►M1 Proizvodi/materiali, pri katerih je razlog za izboljšanje klasifikacije glede požarnih lastnosti jasno prepoznavna faza proizvodnega procesa (npr. dodatek zaščitnih sredstev proti ognju ali omejitev organskega materiala). ◄ (2) ►M1 Proizvodi/materiali, ki niso zajeti v opombi 1. ◄ (3) Proizvodi/materiali, ki jih ni treba preizkušati glede požarnih lastnosti (npr. Proizvodi/materiali razredov A1 po Odločbi Komisije 96/603/ES). Sistem 1: glej oddelek 2 (i) Priloge III k Direktivi 89/106/EGS, brez kontrolnega preskusa vzorcev. Sistem 2+: glej oddelek 2 (ii) Priloge III k Direktivi 89/106/EGS, prva možnost, vključno s certificiranjem kontrole proizvodnje s strani priglašenega organa na podlagi začetne preveritve proizvodnega obrata in kontrole proizvodnje ter stalnega nadzora, ocene in presoje kontrole proizvodnje.

Specifikacija za sistem mora omogočati izvajanje sistema tudi takrat, kadar obnašanja glede na neko lastnost ni treba opredeliti, ker v vsaj eni državi članici ni pravne zahteve za takšno lastnost (glej člen 2.1 Direktive 89/106/EGS in, kjer je ustrezno, točko 1.2.3 razlagalnih dokumentov). V takih primerih se proizvajalcu ne sme naložiti preverjanje te lastnosti, če proizvajalec obnašanja proizvoda ne želi opredeliti.